Държавен вестник, бр. 18, 2006 г., стр. 47

Б Р О Й  18
Д Ъ Р Ж А В Е Н   В Е С Т Н И К
С Т Р .  47
се маркира със специален етикет, в който се
посочва, че произхожда от птицекланица, в
която не е установена инфлуенца по птиците;
б) еднодневни пилета и пронасящи птици от
животновъдни обекти в надзорната зона в дру-
ги празни животновъдни обекти в нея, които се
поставят под официален надзор;
в) яйца за люпене в люпилня, одобрена от
НВМС, като преди изпращането им яйцата и
опаковките им задължително се подлагат на
дезинфекция;
г) придвижването по букви “а”, “б” и “в” се
осъществява под контрола на официален вете-
ринарен лекар.
(2) Касите и кафезите, ако не са за еднократ-
на употреба, както и транспортните средства се
измиват и дезинфекцират след използването им.
Чл. 26. (1) В надзорната зона официалният
ветеринарен лекар:
1. пререгистрира животновъдните обекти и
люпилните и извършва ежеседмични клинич-
ни прегледи на птиците;
2. упражнява контрол върху придвижването
на птици и яйца;
3. забранява придвижване на птици извън
зоната през първите 15 дни от възникване на
болестта, освен за придвижване директно в
кланица, определена от НВМС, разположена
извън надзорната зона; в този случай се изпол-
зва етикет, в който се посочва, че партидата
птици произхожда от зона, в която е въведен
епизоотичен надзор поради възникване на ин-
флуенца по птиците;
4. забранява изнасянето на яйца за люпене
извън надзорната зона, освен ако предварител-
но се дезинфекцират и насочат за люпилня,
определена от НВМС;
5. забранява придвижването на отпадъци от
животновъдни обекти и торова постеля и извън
надзорната зона;
6. разрешава само транзитното преминава-
не на птици без спиране по основни пътни ма-
гистрали и жп линии;
7. забранява провеждане на панаири, паза-
ри, изложения и други за птици вътре в зоната.
(2) Мерките в надзорната зона се прилагат
най-малко 30 дни след последната дезинфекция
в засегнатия птицевъден обект.
Чл. 27. Собствениците на животновъдни
обекти или техните управители предоставят на
органите на НВМС цялата информация относ-
но придвижването на птици, птичи суровини и
храни и яйца във и от птицевъдните обекти.
Чл. 28. Всички лица, заети с отглеждане,
транспорт и търговия с птици и птичи суровини
и храни, информират органите на НВМС за
спазването на въведените ограничителни мер-
ки в предпазната и надзорната зона.
Чл. 29. Когато в предпазната или надзор-
ната зона попада част от територията на съ-
седна страна, мерките по раздел V се съгласу-
ват с държавната ветеринарна служба на съот-
ветната страна.
Чл. 30. (1) Използваните дезинфектанти и
концентрацията на работните дезинфекционни
разтвори се одобряват от НВМС.
(2) Механичното почистване и дезинфекция
се извършват под контрола на официален вете-
ринарен лекар по процедури, посочени в прило-
жение № 3.
Чл. 31. (1) Ветеринарният лекар, контроли-
ращ засегнатия животновъден обект, ежеднев-
но писмено информира съответната РВМС за
хода на болестта и изпълнението на мерките
за ограничаване и ликвидиране на болестта.
(2) Регионалната ветеринарномедицинска
служба ежедневно предоставя писмена инфор-
мацията по ал. 1 до НВМС.
Чл. 32. За всички проведени мероприятия по
ограничаване и ликвидиране на инфлуенцата
по птиците се съставят протоколи по образци,
утвърдени от генералния директор на НВМС.
Чл. 33. Профилактична ваксинация срещу
инфлуенца по птиците не се прилага.
Чл. 34. (1) Принудителна ваксинация се из-
вършва само при лабораторно доказана опас-
ност от широко разпространение на болестта
като допълнителна мярка със заповед на ми-
нистъра на земеделието и горите по предложе-
ние на генералния директор на НВМС.
(2) В заповедта по ал. 1 се посочват:
1. районът, в който ще се извършва вакси-
нацията;
2. видовете птици, подлежащи на ваксинация;
3. субтипът на ваксината;
4. схемата на ваксинация;
5. ограниченията върху придвижването и
търговията с ваксинирани птици и птичи суро-
вини и храни.
Чл. 35. Националната ветеринарномедицин-
ска служба изготвя списък на вида и количест-
вото ваксина срещу инфлуенца по птиците, в
случай че има решение за поддържане на ре-
зерв на ваксини за прилагане на принудителна
ваксинация.
Допълнителна разпоредба
§ 1. По смисъла на тази наредба:
1. “Птици” са: кокошки, пуйки, токачки,
пауни, яребици, пъдпъдъци, патици, гъски, гъ-
лъби, фазани, кеклици, отглеждани в затворе-
ни помещения и в кафези.
2. “Инфлуенца по птиците” е вирусна ин-
фекция при птиците, причинявана от вирус на
инфлуенцата тип А, който има интравенозен
патогенен индекс за шестседмични пилета, по-
голям от 1,2, или всяка инфекция с вируса на
инфлуенца А, субтипове Н5 или Н7.
3. “Яйца за люпене” са яйца, предназначени
за инкубиране и получени от птици по т. 1.
4. “Еднодневни пилета” са незахранени пи-
лета на възраст, по-малка от 72 h.